# Numfor

Numfor, també escrit Numfoor, Noemfoor i Noemfoer és una de les illes Biak, la província de Papua, al nord-est d'Indonèsia.
Va ser el lloc d'enfrontament entre les forces japoneses i aliades durant la Segona Guerra Mundial, acollint una important base aèria per a ambdós bàndols.

## Geografia

L'illa es troba al costat nord de la gran badia de Cenderawasih de l'illa de Nova Guinea. De forma ovalada, té una superfície de 335 km$^2$. Està envoltada principalment d'esculls de corall, amb l'excepció d'alguns punts de la costa sud-est. En aquesta costa també hi ha penya-segats. La major part de l'interior està compost de bosc.
El 2010 tenia 9.336 persones.

## Història

El primer albirament de l'illa per part d'europeus va ser pel navegant espanyol Álvaro de Saavedra el 24 de juny de 1528 quan intentava tornar de Tidore a Nova Espanya. Un altre albirament va ser reportat el 1545 pel navegant espanyol Yñigo Ortiz de Retez a bord del galió San Juan, quan també intentava tornar a Nova Espanya. El sultanat de Tidore tenia vincles tributaris amb la regió.
Durant la Segona Guerra Mundial l'illa va ser ocupada per les forces militars japoneses el desembre de 1943. La població indígena en aquell moment era d'unes 5.000 persones, la majoria de les quals vivien un estil de vida de subsistència als pobles costaners. Els japonesos van construir tres aeròdroms a l'illa, convertint-la en una base aèria important. L'abril de 1944 s'inicià el bombardeig de l'illa per avions dels Estats Units i d'Austràlia i el 2 de juliol iniciaren el desembarcament. La conquesta de l'illa finalitzà el 31 d'agost de 1944. Posteriorment les bases aèries foren emprades pels aliats en una sèrie de cinc atacs aeris contra les refineries de petroli de Balikpapan.

## Referències

* ↑ Coello, Francisco "Notas sobre los planos de las bahias descubiertas, en el año 1606, en las islas de Espíritu Santo y de Nueva Guinea, que dibujo el capitán don Diego de Prado y Tovar, en igual fecha" Boletín de la Sociedad Geográfica de Madrid, tIV, primer semestre de 1878, p.234.
* ↑ Slama, Martin (2015), "Papua as an Islamic Frontier: Preaching in 'the Jungle' and the Multiplicity of Spatio-Temporal Hierarchisations", From 'Stone-Age' to 'Real-Time': Exploring Papuan Temporalities, Mobilities and Religiosities, ANU Press, pp. 243–270, ISBN 978-1-925022-43-8
* 1 2 «Numfor (Noemfoer) Island». Pacific Wreck Database. [Consulta: 26 desembre 2007].
* ↑ Smith, Robert Ross. «Operations on Numfor Island». A: United States Army in World War II: The War in the Pacific; The Approach to the Philippines. Washington, D.C.: United States Army Center of Military History, 1953, p. 397 (Chapter XVII).
* ↑ «Last Numfor Air Base Seized». , 08-07-1944.
* 1 2 «American Missions Against Numfor Island [General References]». Pacific Wreck Database. Arxivat de l'original el 2020-01-26. [Consulta: 26 desembre 2007].
* ↑ Chen, Peter C. «WW2DB: New Guinea Campaign». World War II Database. [Consulta: 26 desembre 2007].
* ↑ Gill, G. Hermon. «Chapter 14—The Assault Armadas Strike». A: Royal Australian Navy, 1942–1945. 1st. Canberra: Australian War Memorial, 1968, p. 443 (Australia in the War of 1939–1945).
* ↑ Bunnell, John G. «Knockout Blow? The Army Air Force's Operations against Ploesti and Balikpapan». Defense Technical Information Center. Arxivat de l'original el February 16, 2020. [Consulta: 16 febrer 2020].
* ↑ Grant, Peter. «Weekend Wings #28: The Balikpapan Raid». Bayou Renaissance Man, 29-11-2008. [Consulta: 16 febrer 2020].